CELEX: 32021D1115(01)
Language: da
Date: 2021-11-12 00:00:00
Title: Kommissionens afgørelse af 12. november 2021 om nedsættelse af ekspertgruppen vedrørende den europæiske kriseberedskabs- og indsatsmekanisme for fødevaresikkerhed 2021/C 461 I/01

15.11.2021   
               
               
                  DA
               
               
                  Den Europæiske Unions Tidende
               
               
                  CI 461/1
               
            
         KOMMISSIONENS AFGØRELSE
         af 12. november 2021
         om nedsættelse af ekspertgruppen vedrørende den europæiske kriseberedskabs- og indsatsmekanisme for fødevaresikkerhed
         (2021/C 461 I/01)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde, og
         ud fra følgende betragtninger:
         
                     (1)
                  
                  
                     I henhold til artikel 39 i traktaten om Den Europæiske Unions funktionsmåde har Unionen og medlemsstaterne til opgave at sørge for at sikre forsyningerne af landbrugsfødevarer, fiskevarer og akvakulturprodukter og sikre forbrugerne rimelige priser på disse.
                  
               
                     (2)
                  
                  
                     Kommissionen forpligtede sig i sin meddelelse »En jord til bord-strategi for et fair, sundt og miljøvenligt fødevaresystem« (1) af 20. maj 2020 til at intensivere sin koordinering af et fælles europæisk beredskab over for kriser, der påvirker eller truer med at påvirke hele fødevaresystemet i Unionen eller en del heraf, eller som truer med at bringe fødevaresikkerheden i Unionen i fare. I overensstemmelse med meddelelsens foranstaltning 2 skal Kommissionen udarbejde en beredskabsplan, som skal sikre forsyningen af og adgangen til fødevarer.
                  
               
                     (3)
                  
                  
                     Det er nødvendigt at nedsætte en ekspertgruppe i henhold til Kommissionens afgørelse C(2016) 3301 (2) om fastlæggelse af horisontale regler om oprettelse af Kommissionens ekspertgrupper og deres funktion (»de horisontale regler«).
                  
               
                     (4)
                  
                  
                     Der bør derfor nedsættes en ekspertgruppe på områderne landbrug, fiskeri, akvakultur, sundhed og fødevaresikkerhed, og dens opgaver og struktur bør defineres.
                  
               
                     (5)
                  
                  
                     Gruppen skal bistå Kommissionen med at forbedre koordineringen på EU-plan på tværs af alle relevante politikområder og med at organisere en samordnet reaktion på kriser, der påvirker eller truer med at påvirke fødevareforsyningen og fødevaresikkerheden i Unionen, i synergi med eksisterende EU-strukturer og -mekanismer.
                  
               
                     (6)
                  
                  
                     Gruppen bør bestå af repræsentanter for medlemsstaterne, tredjelande, hvis fødevareforsyningskæde i høj grad er integreret i Unionens fødevaresystem, og interesseorganisationer. Gruppens formandskab bør varetages af en repræsentant for Kommissionen. Der bør oprettes et enkelt kontaktpunkt for hver medlemsstat og hvert tredjeland med henblik på koordinering.
                  
               
                     (7)
                  
                  
                     Der bør fastsættes regler for gruppens medlemmers videregivelse af oplysninger i overensstemmelse med artikel 101 i traktaten om Den Europæiske Unions funktionsmåde og Kommissionens retningslinjer for anvendelsen af artikel 101 på horisontale samarbejdsaftaler (3).
                  
               
                     (8)
                  
                  
                     Personoplysninger bør behandles i overensstemmelse med Europa-Parlamentets og Rådets forordning (EU) 2018/1725 (4).
                  
               
                     (9)
                  
                  
                     Der bør fastsættes en anvendelsesperiode for denne afgørelse. Kommissionen vil til sin tid overveje, om det er hensigtsmæssigt at forlænge varigheden af denne periode —
                  
               BESTEMT FØLGENDE:
         
            Artikel 1
            Genstand
            Ekspertgruppen vedrørende den europæiske kriseberedskabs- og indsatsmekanisme for fødevaresikkerhed (»gruppen«) nedsættes.
         
         
            Artikel 2
            Opgaver
            Gruppens opgaver er:
            
                        (a)
                     
                     
                        at yde rådgivning og ekspertbistand til Kommissionen om:
                        
                                    (i)
                                 
                                 
                                    gennemførelsen af EU-lovgivning, -programmer og -politikker vedrørende Unionens beredskab og indsats i forbindelse med fødevareforsynings- og fødevaresikkerhedskriser samt
                                 
                              
                                    (ii)
                                 
                                 
                                    samarbejde og koordinering med medlemsstaterne, tredjelande og interesseorganisationer om de spørgsmål, der er omhandlet i nr. i)
                                 
                              
                  
                        (b)
                     
                     
                        at udveksle erfaringer med og bedste praksis ved organiseringen af en samordnet reaktion på fødevareforsynings- og fødevaresikkerhedskriser, herunder gennem tidlig overvågning af og underretning om trusler, kriseudvikling, »efter krise«-vurdering og indhøstede erfaringer
                     
                  
                        (c)
                     
                     
                        at drøfte medlemsstaternes og de af Kommissionen indbudte tredjelandes beredskabsplaner
                     
                  
                        (d)
                     
                     
                        at bistå Kommissionen med udarbejdelsen af politiske initiativer vedrørende Unionens beredskab og indsats i forbindelse med fødevareforsynings- og fødevaresikkerhedskriser, når Kommissionen hører gruppen om sådanne politiske initiativer
                     
                  
                        (e)
                     
                     
                        at udarbejde henstillinger, der er relevante for Unionens beredskab og indsats i forbindelse med fødevareforsynings- og fødevaresikkerhedskriser, i hvert enkelt tilfælde.
                     
                  Gruppens opgaver berører ikke afgørelse nr. 1313/2013/EU (5) om en EU-civilbeskyttelsesmekanisme, særlig katastrofeberedskabskoordinationscentrets eneansvar for at koordinere alle anmodninger om assistance i forbindelse med aktivering af EU-civilbeskyttelsesmekanismen, herunder i tilfælde af fødevarekriser.
         
         
            Artikel 3
            Høring
            Kommissionen kan rådføre sig med gruppen om alle spørgsmål vedrørende Unionens beredskab og indsats i forbindelse med kriser, der truer fødevareforsyningen og fødevaresikkerheden.
         
         
            Artikel 4
            Medlemmer
            
               1.   Gruppens medlemmer er:
               
                           (a)
                        
                        
                           kompetente myndigheder i hver medlemsstat på områderne landbrug, fiskeri, akvakultur, sundhedspolitik og fødevaresikkerhed
                        
                     
                           (b)
                        
                        
                           kompetente myndigheder på områderne landbrug, fiskeri, akvakultur, sundhedspolitik og fødevaresikkerhed i udvalgte tredjelande, hvis fødevareforsyningskæde i høj grad er integreret i Unionens fødevaresystem
                        
                     
                           (c)
                        
                        
                           højst 30 interesseorganisationer, der er udpeget på baggrund af resultatet af udvælgelsesproduceren i artikel 6, og som er aktive på områderne landbrug, fiskeri, akvakultur, sundhedspolitik og fødevaresikkerhed eller på ethvert område, der vedrører en velfungerende fødevareforsyningskæde, herunder levering af fødevarer til forbrugerne gennem detailhandelen eller restaurationsbranchen, levering af rå- og hjælpestoffer og produktionsfaktorer samt produktion, forarbejdning og transport af fødevarer.
                        
                     
            
               2.   Medlemmerne udpeger en repræsentant og en suppleant og er ansvarlige for at sikre, at deres repræsentant og suppleant leverer et højt niveau af ekspertise på de områder, der er omhandlet i stk. 1, litra c).
            
            
               3.   Interesseorganisationer, der er udpeget som medlemmer, som ikke længere er i stand til at bidrage effektivt til gruppens drøftelser, og som efter Kommissionens tjenestegrenes opfattelse, jf. artikel 8, ikke opfylder betingelserne i artikel 339 i traktaten om Den Europæiske Unions funktionsmåde, eller som træder tilbage, indbydes i løbet af deres mandat ikke længere til at deltage i gruppens møder og kan erstattes i den resterende del af deres mandatperiode.
            
         
         
            Artikel 5
            Kontaktpunkter
            For hver medlemsstat eller hvert tredjeland fungerer én blandt de kompetente myndigheder, der er omhandlet i artikel 4, stk. 1, litra a) og b), som kontaktpunkt for spørgsmål vedrørende de opgaver, der er omhandlet i artikel 2. Medlemsstaterne og tredjelandene underretter Kommissionen om enhver ændring af den kompetente myndighed, der fungerer som kontaktpunkt. Kommissionen offentliggør og ajourfører regelmæssigt listen over kontaktpunkter på et særligt websted.
         
         
            Artikel 6
            Udvælgelsesprocedure
            
               1.   Udvælgelsen af interesseorganisationer sker efter en offentlig indkaldelse af ansøgninger, som skal offentliggøres i Kommissionens register over ekspertgrupper og lignende enheder (»registret over ekspertgrupper«). Desuden kan indkaldelsen af ansøgninger offentliggøres på andre måder, herunder på særlige websteder.
               Indkaldelsen af ansøgninger skal klart beskrive udvælgelseskriterierne, herunder den nødvendige ekspertise og de interesser, der skal repræsenteres i forhold til det arbejde, som skal udføres. Ansøgningsfristen skal være på mindst fire uger.
            
            
               2.   Organisationer skal være registreret i det obligatoriske åbenhedsregister for at kunne blive udpeget som medlemmer.
            
            
               3.   Medlemsstaternes og tredjelandenes myndigheder udpeges af generaldirektøren for Generaldirektoratet for Landbrug og Udvikling af Landdistrikter (GD AGRI) ved direkte invitation og efter forudgående aftale med Generaldirektoratet for Maritime Anliggender og Fiskeri (GD MARE) og Generaldirektoratet for Sundhed og Fødevaresikkerhed (GD SANTE).
            
            
               4.   Interesseorganisationer udpeges af generaldirektøren for GD AGRI, efter forudgående aftale med GD MARE og GD SANTE, blandt ansøgere, som har et højt niveau af ekspertise på de områder, der er omhandlet i artikel 4, stk. 1, litra c), og som har reageret på den offentlige indkaldelse af ansøgninger.
            
            
               5.   Interesseorganisationer udpeges for en femårig mandatperiode. Mandatet kan fornyes. De varetager deres hverv, indtil deres mandat udløber eller de afløses, alt efter hvad der indtræffer først.
            
         
         
            Artikel 7
            Formand
            En repræsentant for Kommissionen er formand for gruppen.
         
         
            Artikel 8
            Funktionsmåde
            
               1.   Gruppen handler på opfordring fra Kommissionens ansvarlige tjenestegrene (DG AGRI, DG MARE og DG SANTE) i overensstemmelse med de horisontale regler.
            
            
               2.   Den samles mindst en gang om året. I hastetilfælde kan den når som helst indkaldes af Kommissionen uden forudgående varsel.
            
            
               3.   Gruppens møder afholdes i princippet i Kommissionens lokaler eller virtuelt, afhængigt af omstændighederne.
            
            
               4.   Sekretariatsopgaverne varetages af DG AGRI, DG MARE og DG SANTE. Tjenestemænd i Kommissionen fra andre tjenestegrene med interesse i gruppens og undergruppernes møder kan deltage i disse.
            
            
               5.   Gruppen kan efter aftale med DG AGRI, DG MARE og DG SANTE og ved simpelt flertal blandt sine medlemmer beslutte at give offentligheden adgang til sine drøftelser.
            
            
               6.   Referaterne af drøftelserne af hvert punkt på dagsordenen og af gruppens udtalelser, henstillinger og rapporter skal være meningsfulde og fuldstændige. Referaterne udarbejdes af sekretariatet under formandens ansvar.
            
            
               7.   Gruppen vedtager så vidt muligt sine udtalelser, henstillinger og rapporter ved konsensus. Ved afstemninger træffer medlemmerne beslutning med simpelt flertal. Medlemmer, som har stemt imod, eller som har undladt at stemme, har ret til at få knyttet et dokument, der sammenfatter begrundelserne for deres holdning, som bilag til udtalelserne, anbefalingerne og rapporterne.
            
         
         
            Artikel 9
            Undergrupper
            
               1.   DG AGRI, DG MARE og DG SANTE kan nedsætte undergrupper, der skal undersøge specifikke spørgsmål på grundlag af et mandat, som DG AGRI, DG MARE og DG SANTE opstiller. Undergrupperne skal fungere i overensstemmelse med de horisontale regler og aflægge rapport til gruppen. De opløses, når deres mandat er opfyldt.
            
            
               2.   De medlemmer af undergrupper, som ikke er medlemmer af gruppen, udvælges via en offentlig indkaldelse af ansøgninger i overensstemmelse med artikel 6 og de horisontale regler.
            
            
               3.   En undergruppe bestående af repræsentanter fra medlemsstaterne er ansvarlig for informationsudveksling mellem medlemsstaterne og Kommissionen, særlig for så vidt angår fortrolige oplysninger.
            
         
         
            Artikel 10
            Indbudte eksperter
            DG AGRI, DG MARE og DG SANTE kan indbyde eksperter med særlig ekspertise inden for et emne på dagsordenen til at deltage i gruppens eller undergruppernes arbejde på ad hoc-basis.
         
         
            Artikel 11
            Observatører
            
               1.   Enkeltpersoner, organisationer, herunder interesseorganisationer, og andre offentlige enheder end medlemsstaternes kompetente myndigheder kan ved direkte indbydelse få observatørstatus i overensstemmelse med de horisontale regler.
            
            
               2.   Organisationer og offentlige enheder, der er udpeget som observatører ,udpeger selv deres repræsentanter og suppleanter.
            
            
               3.   Observatører og deres repræsentanter kan med formandens tilladelse deltage i drøftelserne i gruppen og dens undergrupper og bidrage med ekspertise. De har dog ikke stemmeret og må ikke deltage i affattelsen af gruppens eller dens undergruppers udtalelser, henstillinger og rapporter.
            
         
         
            Artikel 12
            Forretningsorden
            På forslag fra og efter aftale med DG AGRI, DG MARE og DG SANTE fastsætter gruppen i overensstemmelse med de horisontale regler selv sin forretningsorden med simpelt flertal på grundlag af standardforretningsordenen for ekspertgrupper (6). Undergruppere fungerer i overensstemmelse med gruppens forretningsorden.
         
         
            Artikel 13
            Tavshedspligt og håndtering af klassificerede informationer
            Gruppens medlemmer og deres repræsentanter, indbudte eksperter samt observatører og deres repræsentanter er pålagt tavshedspligt, som i medfør af traktaterne og gennemførelsesbestemmelserne hertil finder anvendelse på alle medlemmer af institutionerne og deres personale, og er omfattet af Kommissionens sikkerhedsforskrifter vedrørende beskyttelse af EU’s klassificerede informationer som fastsat i Kommissionens afgørelse (EU, Euratom) 2015/443 (7) og (EU, Euratom) 2015/444 (8). Hvis de tilsidesætter disse forpligtelser, kan Kommissionen træffe alle relevante foranstaltninger.
         
         
            Artikel 14
            Gennemsigtighed
            
               1.   Gruppen og den undergrupper registreres i registret over ekspertgrupper.
            
            
               2.   Hvad angår sammensætningen af gruppen og undergrupperne, offentliggøres følgende data i registret over ekspertgrupper i overensstemmelse med de horisontale regler:
               
                           (a)
                        
                        
                           navnene på medlemsstaternes kompetente myndigheder
                        
                     
                           (b)
                        
                        
                           navnene på tredjelandes kompetente myndigheder
                        
                     
                           (c)
                        
                        
                           navnene på interesseorganisationer det repræsenterede interesseområde
                        
                     
                           (d)
                        
                        
                           navnene på observatørerne.
                        
                     
            
               3.   Alle relevante dokumenter, herunder dagsordener, referater og deltagernes bidrag, stilles til rådighed i registret over ekspertgrupper. Navnlig skal dagsordenen og andre relevante baggrundsdokumenter offentliggøres i god tid før mødet efterfulgt af rettidig offentliggørelse af referater. Undtagelser fra forpligtelsen til offentliggørelse er kun mulig i tilfælde, hvor det vurderes, at et dokuments udbredelse ville være til skade for beskyttelsen af en offentlig eller privat interesse, jf. artikel 4 i Europa-Parlamentets og Rådets forordning (EF) nr. 1049/2001 (9).
            
         
         
            Artikel 15
            Mødeudgifter
            
               1.   Der ydes ikke vederlag for det arbejde, der ydes af deltagerne i forbindelse med gruppens og undergruppernes aktiviteter.
            
            
               2.   Deltagernes rejse- og opholdsudgifter i forbindelse med gruppens og undergruppernes aktiviteter refunderes af Kommissionen. Refusion finder sted i overensstemmelse med de gældende bestemmelser i Kommissionen og inden for rammerne af de disponible bevillinger, der er tildelt Kommissionens tjenestegrene som led i den årlige procedure for tildeling af ressourcer.
            
         
         
            Artikel 16
            Anvendelse
            Denne afgørelse anvendes i fem år fra datoen for vedtagelsen.
         
         
            Udfærdiget i Bruxelles, den 12. november 2021.
            
               
                  På Kommissionens vegne
               
               Janusz WOJCIECHOWSKI
               
                  Medlem af Kommissionen
               
            
         
         
            (1)  COM/2020/381 final.
         
            (2)  Kommissionens afgørelse C(2016) 3301 final af 30. maj 2016 om fastlæggelse af horisontale regler om oprettelse af Kommissionens ekspertgrupper og deres funktion (ikke oversat til dansk).
         
            (3)  Kommissionens meddelelse — Retningslinjer for anvendelsen af artikel 101 i traktaten om Den Europæiske Unions funktionsmåde på horisontale samarbejdsaftaler (EUT C 11 af 14.1.2011, s. 1).
         
            (4)  Europa-Parlamentets og Rådets forordning (EU) 2018/1725 af 23. oktober 2018 om beskyttelse af fysiske personer i forbindelse med behandling af personoplysninger i Unionens institutioner, organer, kontorer og agenturer og om fri udveksling af sådanne oplysninger og om ophævelse af forordning (EF) nr. 45/2001 og afgørelse nr. 1247/2002/EF (EUT L 295 af 21.11.2018, s. 39).
         
            (5)  Europa-Parlamentets og Rådets afgørelse nr. 1313/2013/EU af 17. december 2013 om en EU-civilbeskyttelsesmekanisme (EUT L 347 af 20.12.2013, s. 924).
         
            (6)  Bilag III til afgørelse C(2016) 3301.
         
            (7)  Kommissionens afgørelse (EU, Euratom) 2015/443 af 13. marts 2015 om sikkerhedsbeskyttelse i Kommissionen (EUT L 72 af 17.3.2015, s. 41).
         
            (8)  Kommissionens afgørelse (EU, Euratom) 2015/444 af 13. marts 2015 om reglerne for sikkerhedsbeskyttelse af EU’s klassificerede informationer (EUT L 72 af 17.3.2015, s. 53).
         
            (9)  Europa-Parlamentets og Rådets forordning (EF) nr. 1049/2001 af 30. maj 2001 om aktindsigt i Europa-Parlamentets, Rådets og Kommissionens dokumenter (EFT L 145 af 31.5.2001, s. 43). Disse undtagelser har til formål at beskytte den offentlige sikkerhed, militære anliggender, internationale forbindelser, finanspolitik, valutapolitik eller økonomisk politik, privatlivets fred og den enkeltes integritet, forretningsmæssige interesser, retslige procedurer og juridisk rådgivning, inspektioner/undersøgelser/revision samt institutionens beslutningsproces.